CELEX: 62020TN0525
Language: hu
Date: 2020-08-14 00:00:00
Title: T-525/20. sz. ügy: 2020. augusztus 14-én benyújtott kereset – ITD és Danske Fragtmænd kontra Bizottság

2020.11.16.   
            
            
               HU
            
            
               Az Európai Unió Hivatalos Lapja
            
            
               C 390/38
            
         
      2020. augusztus 14-én benyújtott kereset – ITD és Danske Fragtmænd kontra Bizottság
      (T-525/20. sz. ügy)
      (2020/C 390/55)
      Az eljárás nyelve: angol
      
         Felek
      
      
         Felperesek: ITD, Brancheorganisation for den danske vejgodstransport (Padborg, Dánia) és Danske Fragtmænd A/S (Åbyhøj, Dánia) (képviselő: L. Sandberg-Mørch ügyvéd)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az SA. 52489 (2018/FC) állami támogatás – Dánia ügyben és az SA. 52658 (2018/FC) állami támogatás – Svédország ügyben (a PostNord Logistics részére nyújtott állítólagos állami támogatás) 2020. május 12-én hozott C(2020) 3006 final európai bizottsági határozatot;
               
            
                  —
               
               
                  a Bizottságot kötelezze a felperesek részéről felmerült költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek egyetlen jogalapra hivatkoznak, azt állítva, hogy a Bizottság megsértette a hivatalos vizsgálati eljárás megindításával kapcsolatos kötelezettségét.
      
                  —
               
               
                  A felperesek hivatkoznak az előzetes vizsgálati eljárás hosszával és körülményeivel kapcsolatos komoly nehézségekre utaló bizonyítékra.
               
            
                  —
               
               
                  A felperesek hivatkoznak továbbá a tőkeinjekció betudhatósága tekintetében az alperes által lefolytatott elégtelen és hiányos elemzésre, különösen pedig a következőkre:
                  
                              —
                           
                           
                              elégtelen és hiányos elemzésre, amennyiben a Bizottság nem pontos, megbízható és következetes adatokat vett alapul;
                           
                        
                              —
                           
                           
                              komoly nehézségekre, amelyeket alátámaszt az a körülmény, hogy a Bizottság tévedett, amikor arra a következtetésre jutott, hogy a tőkeinjekció odaítélésével kapcsolatos döntést a PostNord Group AB, nem pedig a PostNord AB hozta meg;
                           
                        
                              —
                           
                           
                              komoly nehézségekre, amelyeket alátámaszt az a körülmény, hogy a Bizottság tévedett, amikor arra a következtetésre jutott, hogy a PostNord AB igazgatótanácsa által hozott, a tőkeinjekció odaítélésével kapcsolatos döntés nem tudható be a dán és a svéd államnak.
                           
                        
            
                  —
               
               
                  A felperesek végül a PostNord Logistics költségeinek a Post Danmark A/S általi kereszttámogatásával kapcsolatos elégtelen és hiányos elemzésre hivatkoznak.